
HOTĂRÂREA nr. 102/ 2022
pentru revocarea parțială a Hotărârii Consiliului local al Municipiului Lupeni nr. 85/ 2022
privind aprobarea repartizării unor locuinţe ANL situate administrativ în Municipiul Lupeni, Bulevardul Păcii,

judeţul Hunedoara, conform listei anuale de priorităţi

hotărârea a fost aprobată prin vot liber exprimat cu unanimitate de voturi
Consiliul Local al Municipiului Lupeni,

Având în vedere Proiectul de hotărâre nr. 103/ 2022 precum și Referatul de aprobare nr. 15.806/ 19 mai 2022 a domnului Lucian Marius Resmeriță, Primar al Municipiului Lupeni prin care propune Consiliului local al Municipiului Lupeni aprobarea revocării parțiale a Hotărârii Consiliului local al Municipiului Lupeni nr. 85/ 2022 privind aprobarea repartizării unor locuinţe ANL situate administrativ în Municipiul Lupeni, Bulevardul Păcii, judeţul Hunedoara, conform listei anuale de priorităţi în sensul revocării unei repartizări întrucât domnul Peagu Mihai Andrei a refuzat locuința repartizată de Consiliul local al Municipiului Lupeni; 
Văzând Raportul nr. 15.875/ 20 mai 2022 prezentat de Compartimentul de Sprjinire a Asociațiilor de Proprietari din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Văzând declarația domnului Peagu Mihai Andrei înregistrată sub numărul 13.520/ 04.05.2022, prin care refuză repartiția;

În conformitate cu prevederile art. 9 lit. „b” din anexa nr. 13 – „Contract-cadru” din Hotărârea Guvernului nr. 962/ 2001 privind aprobarea Normelor Metodologice pentru punerea în aplicare a prevederilor Legii nr. 152/ 1998 – privind înfiinţarea Agenţiei Naţionale pentru Locuinţe, actualizată; 
Ținând cont de prevederile art. 64 alin. (1) și alin. (5) al Legii nr. 24/ 2000 privind normele de tehnică legislativă pentru elaborarea actelor normative, republicată;
În temeiul dispoziţiilor art. 129 alin. (1), alin. (2) lit. „c” şi lit.„d”, alin. (7) lit. „q” şi art. 139 alin. (3) lit. „g” din Ordonanța de Urgență nr. 57/ 2019 privind Codul administrativ

HOTĂRĂŞTE:

Art. 1 – Se aprobă revocarea articolului 3 al Hotărârii Consiliului local al Municipiului Lupeni nr. 85/ 2022 privind aprobarea repartizării unor locuinţe ANL situate administrativ în Municipiul Lupeni, Bulevardul Păcii, judeţul Hunedoara, conform listei anuale de priorităţi, având ca obiect repartizarea unei locuințe de tip apartament cu o cameră domnului Peagu Mihai Andrei, locuința situată administrativ în municipiul Lupeni, str. Bulevardul Păcii, 62 – ANL sc. 1, et. 4, ap. 42, jud. Hunedoara.

Art. 2 – Celelealte prevederi ale Hotărârii Consiliului local al Municipiului Lupeni nr. 85/ 2022 privind aprobarea repartizării unor locuinţe ANL situate administrativ în Municipiul Lupeni, Bulevardul Păcii, judeţul Hunedoara, conform listei anuale de priorităţi, rămân neschimbate.

Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 4 – Prezenta hotărâre se comunică Instituţiei Prefectului judeţului Hunedoara în vederea verificării legalităţii, Primarului Municipiului Lupeni, Compartimentului de Sprijin al Asociațiilor de Proprietari, domnului Peagu Mihai Andrei iar la cunoştinţă publică prin publicare pe site-ul Municipiului Lupeni.

Lupeni, 





 26 mai 2022
             PREȘEDINTE DE ȘEDINȚĂ   
                       CONTRASEMNEAZĂ – SECRETAR  GENERAL                           

                 Prof. RODICA CÎMPEAN
                                      Jr. MARIUS CLAUDIU BĂLOI

